Document ID: /roh_data/filtered/fineweb-2-filterrobots_roh.jsonl.gz/48424

En il center da l'emissiun stattan dus cudeschs ch'han il potenzial da daventar bestsellers. Ils giasts dal Magliacudeschs èn questa giada Arno Camenisch ed il professer da rumantsch Rico Valär.
En «Die Welt» prenda Arno Camenisch il lectur e la lectura sin in viadi enturn il mund chel ha fatg cun var 20 onns. Il roman raquinta da midadas, partenzas e novas entschattas, dad amurs e dad autos.
«Ich bin doch auch ein Tier/Eu sun bain eir sco tü» è in best-of cun las pli bellas poesias da lautura e poetessa engiadinaisa Leta Semadeni che gioga gugent cun illusiuns e cun la lingua: maletgs enconuschents vegnan mess sutsura e novs maletgs naschan.